Gembyung yaiku jinis piranti musik perkusi saka Provinsi Jawa Kulon kang kagawé saka kulit lan kayu. Gembyung dumadi saka tembung "gem" kang duwéni teges piwulang, lan tembung "byung" kang tegesé kabiruyungan utawa pepesthi kanggo nglakoni. Gembyung kang sepisanan ditabuh déning para santri nggunakaké waditra utama (sajinis karo terbang) kanthi piwulang saka sesepuh pesantren. Tembang-tembang kang dinyanyékaké biasané nganggo Basa Sundha yaiku, Assalamualaikum, Yar Bismillah, Salawat Nabi, Salawat Badar, Raja Sirai, Siuh, Rincik Manik, lan Engko. Piranti-piranti kang ana ing kesenian Gembyung yaiku, waditra, pengrawit, juru kawih (vokal), pambeksa lan busana. 